Pozdravljeni,

danes nas čaka obravnava umetnostnega besedila.

Na začetku mali kviz.

1. vprašanje:

**Ivan Cankar** je bil:

1. pesnik
2. dramatik
3. pisatelj
4. politik
5. vprašanje:

 **BOB** je/so:

1. kulturna rastlina s sadovi v debelih strokih
2. ocvrto pecivo okrogle oblike z marmeladnim nadevom; krof
3. okrogel, trd iztrebek (npr. kozji bobi)
4. tekmovalne sani z volanom

Če se vam vse izbire zdijo pravilne, se ne motite.

    

Preden se lotite branja Cankarjeve črtice Bobi, razmislite, kaj je imel pisatelj v mislih.

Ne gre? Pomagam? Velja.

Razmislite, kako pa je bilo s slaščicami včasih?

So imeli vsi otroci vsak dan na mizi kakšno pecivo?

Kako so se počutili, ko so njihovi sošolci v šolo nosili sladke dobrote, oni pa morda samo jabolko in kos črnega kruha?

In kako je danes?

Cankarjeva črtica govori o krofih. Zakaj ji je dal takšen naslov, izvemo v nadaljevanju.

V zvezek napiši naslov:

**Ivan Cankar: Bobi**

Pred branjem si oglej posnetek in razmisli o njeni vsebini.

<https://www.youtube.com/watch?v=EJg0JleOERk>

Te je kaj presenetilo? Si ob tem dogodku ostal ravnodušen, brezbrižen? Utemelji.

Svoje razmišljanje zapiši v strnjenem besedilu (do 5 povedi).

In sedaj preberi Cankarjevo črtico, najdeš jo na naslednji spletni povezavi, kjer boš tudi reševal naloge.

<https://eucbeniki.sio.si/slo9/2394/index1.html>

Ko si prebral besedilo, razloži besedne zveze: škornji so ga boleli; tiha senožet je slišala in slišal sem jaz; kaj pa ti v paradižu, berač, sin beračev.

Odgovori na vprašanja in jih zapiši v zvezek.

Kako je opisana narava pred dogodkom v hiši in po njem?

Kako se počuti Peter pred dogodkom in po njem?

Zaslediš v besedilu kakšen simbol?

Učitelji slovenščine vam želimo lep dan.

Bodite zdravi.